George Orwell

George Orwell (tuläid Eric Arthur Blair; * 25. Samermoune 1903 önj Motihari, Bihar, Britisch-Indien; † 21. Ismoune 1950 önj London) wus en änglischen schriwster, essayist än jurnalist. 

Foon 1921 tu 1927 wus hi beåmte foon jü britisch kolonioolpolitii önj Birma. 1936 nüm hi aw jü räpublikåånisch sid önj di Spånsch Bürgerkrich diilj. 

Hi schriif romååne, as A Clergyman's Daughter („En Preester sin Doochter“, 1935) än Coming Up for Air („Apdeegen, am Luft tu Håålen“, 1939), sosioolräportååsche, as Down and Out in Paris and London („Suner Hiim önj Pariis än London“, 1933) än The Road to Wigan Pier („E Wäi tu Wigan Pier“, 1937), än Essays. 

Hi wörd wråålbekånd döör sin böke Animal Farm („Farm foon e Diirte“, 1945) än 1984 (1949). Dåt jarst bök as en satiirisch fååbel ouer't komunismus önj e Sowjetunioon än dåt ouder bök spaalet önj en totaliteeren stoot önj e tukamst.

Orwell as diling ån foon da bedjüsene schriwstere önj jü änglisch literatuur.

Kategorie:Schriwstere